
Tämä asiakirja on tiivistelmä opetussuunnitelman keskeisistä sisällöistä ja arvioinnin perusteista.
Laukaan perusopetuksen OPS on kokonaan luettavissa osoitteessa: https://peda.net/laukaa/pops

OPETUSSUUNNITELMA PERUSTUU OPPIMISKÄSITYKSEEN, JONKA MUKAAN OPPILAS ON AKTIIVINEN TOIMIJA. 
· Oppilas asettaa tavoitteita ja ratkaisee ongelmia sekä itsenäisesti että yhdessä muiden kanssa. 
· Myönteiset tunnekokemukset, oppimisen ilo ja uutta luova toiminta edistävät oppimista ja innostavat kehittämään omaa osaamista.
· Oppiminen tapahtuu vuorovaikutuksessa toisten oppilaiden, opettajien ja muiden aikuisten sekä eri yhteisöjen ja oppimisympäristöjen kanssa. 
· Oppiminen on yksin ja yhdessä tekemistä, ajattelemista, suunnittelua, tutkimista ja näiden prosessien monipuolista arvioimista.
· Oppilaita ohjataan myös ottamaan huomioon toimintansa seuraukset ja vaikutukset muihin ihmisiin ja ympäristöön. 
· Yhdessä oppiminen edistää oppilaiden luovan ja kriittisen ajattelun ja ongelmanratkaisun taitoja sekä kykyä ymmärtää erilaisia näkökulmia. 
· Oppiminen on monimuotoista ja sidoksissa opittavaan asiaan, aikaan ja paikkaan.
· Oppimaan oppimisen taitojen kehittyminen on perusta tavoitteelliselle ja elinikäiselle oppimiselle.
· Tietojen ja taitojen oppiminen on kumuloituvaa ja se vaatii usein pitkäaikaista ja sinnikästä harjoittelua.
· Oppimisprosessin aikana vahvistetaan oppilaan minäkuvaa sekä pystyvyyden tunnetta ja itsetuntoa 
· Monipuolisen myönteisen ja realistisen palautteen antaminen ja saaminen

PERUSOPETUKSEN ARVOPOHJA
· Oppilaan ainutlaatuisuus ja oikeus hyvään opetukseen
· Ihmisyys, sivistys, tasa-arvo ja demokratia
· Kulttuurinen moninaisuus rikkautena
· kestävän elämäntavan välttämättömyys

LAAJA-ALAISET OPPIMISEN TAVOITTEET
Laaja-alaisella osaamisella tarkoitetaan tietojen, taitojen, arvojen, asenteiden ja tahdon muodostamaa kokonaisuutta. Osaaminen tarkoittaa myös kykyä käyttää tietoja ja taitoja tilanteen edellyttämällä tavalla. Laaja-alaisen osaamisen lisääntynyt tarve nousee ympäröivän maailman muutoksista. Ihmisenä kasvaminen, opiskelu, työnteko sekä kansalaisena toimiminen nyt ja tulevaisuudessa edellyttävät tiedon- ja taidonalat ylittävää ja yhdistävää osaamista.
Arvot, oppimiskäsitys ja toimintakulttuuri luovat perustan osaamisen kehittymiselle. Kukin oppiaine rakentaa osaamista oman tiedon- ja taidonalansa sisältöjä ja menetelmiä hyödyntäen.
1. Ajattelu ja oppimaan oppiminen (L1)
2. Kulttuurinen osaaminen, vuorovaikutus ja ilmaisu (L2)
3. Itsestä huolehtiminen ja arjen taidot (L3)
4. Monilukutaito (L4)
5. Tieto- ja viestintäteknologinen osaaminen (L5)
6. Työelämätaidot ja yrittäjyys (L6)
7. Osallistuminen, vaikuttaminen ja kestävän tulevaisuuden rakentaminen (L7)

OPPIAINEIDEN KESKEISET TAVOITTEET, SISÄLLÖT JA ARVIOINTI KOLMANNELLA LUOKALLA.

ÄIDINKIELI JA KIRJALLISUUS
· sujuva mekaaninen lukutaito
· ymmärtävän lukemisen sujuvoituminen: harjoitellaan tekstien ymmärtämistä ja pohditaan tarinoiden merkitystä
· ajatuskartta, alleviivaaminen, tiivistelmät
· virkkeen ja lauseen ero, lopetusmerkit, välimerkkien harjoittelu, yhdyssanat, iso alkukirjain, erisnimet
· pienet tieto- ja fiktiiviset kirjoitelmat käsin ja näppäimin eri medioihin
· vuoropuhelun tunnistaminen ja tuottaminen
· kappalejako
· sanaluokat: substantiivit, adjektiivit, verbit
· tutustuminen lastenkulttuuriin omassa ympäristössä
· ikätasolle sopivat monipuoliset draamaharjoitukset
· tutustuminen monipuoliseen ja ikätasoiseen lastenkirjallisuuteen sekä tietoteksteihin
· lukudiplomin suorittaminen
· tutustutaan omaan sekä muihin kulttuureihin ja kieliin
· kirjastoon tutustuminen


MATEMATIIKKA
· Tutustutaan graafiseen ohjelmointiin
· Kymmenjärjestelmän varmistaminen luonnollisilla luvuilla. Lukualueena on pääsääntöisesti 0-1000
· Peruslaskutoimitukset
· Päässälaskut
· Kertotaulut 1-10. 
· Allekkain kertominen yksinumeroisella kertojalla
· Tutustutaan murtolukuihin
· Yleisimpien kappaleiden ja tasokuvioiden tunnistaminen ja luokittelu
· Keskeisimmät geometriset käsitteet
· Piirin ja pinta-alan alkeet
· Mittaamisen periaatteet
· Kello
· Yksinkertaisia taulukoita arkihavainnoista

YMPÄRISTÖOPPI
· ryhmässä toimiminen erilaisten ihmisten kanssa, tunnetaidot ja mielen hyvinvointi
· kiusaamisen ehkäisy, fyysinen ja henkinen koskemattomuus
· turvataidot: liikenne-, palo-, sähköturvallisuus, toiminta vaaratilanteissa
· monikulttuurisessa maailmassa eläminen ja kansainvälisyys
· kulttuurien moninaisuuden arvostaminen sekä globaalin ymmärryksen vahvistaminen
· Suomi, kartta
· sää, lämpötilan mittaaminen ja lämpöenergia
· palaminen
· valo
· veden kiertokulku
· omaan elinympäristöön liittyvät tutkimustehtävät
· eliöt ja niiden elinympäristöt
· luonnon moninaisuuden vaaliminen, oman toiminnan vaikutukset eläimiin ja luontoon
· luonnonvarojen kestävä käyttö, harjoitellaan ympäristövastuullista toimintaa
· rakennettu ja sosiaalinen ympäristö

ENGLANTI
3. luokalta alkaen tavoitteena on, että oppilas suhtautuu myönteisesti kielen opiskeluun ja kielitaidon kehittämiseen. Oppilaan tulee hallita 3. luokan jälkeen:
· olla ja omistaa-verbien yksikön taivutus 1.-3. persoonassa
· yleispreesens yksikön 1.- 2. persoonassa
· Can-verbin käyttö
· substantiivien yksikkö ja monikko
· paikan prepositioita

USKONTO
· Vanhan Testamentin keskeiset kertomukset ja opetukset
· Kymmenen käskyä
· Herran siunaus
· Hengellinen musiikki, laulut, virret ja rukoukset
· Kirkkovuoden juhlat
· Luokkatovereiden ja lähiympäristön uskonnollinen elämä – suvaitsevaisuus
· Tutustutaan (Laukaan) kristillisiin seurakuntiin ja niiden toimintaan
· Vapaus ja vastuu, oikea ja väärä
· Tunnetaidot ja arkipäivän etiikka: anteeksiantaminen ja anteeksisaaminen, rehellisyys, riita ja sopiminen, hyvät tavat, kateus, vastuu toisesta ihmisestä, ympäristöstä ja luonnosta
· Itsen ja lähimmäisen ainutlaatuisuus ja ihmisarvo

ELÄMÄNKATSOMUSTIETO
· Oikea ja väärä
· Hyvä elämä moraalisina valintoina
· Perheet eri puolilla maailmaa
· Oma maa, oma kulttuuri, sen perinteet ennen ja nyt
· Yhdessä toisten kanssa, omien toiveiden sovittaminen yhteisiin päämääriin
· Kaveritaidot
· Kuka käskee ja millä perusteella?
· Elävän luonnon sekä ihmisen rakentaman luonnon kauneuden ja rumuuden havainnointia
· Ihmisen toiminnan tarkastelua em. havaintojen perusteella

TAITO- JA TAIDEAINEET sekä LISÄTIETOA KAIKISTA ALAKOULUSSA OPETETTAVISTA OPPIAINEISTA:
· oppiainekohtaiset tavoitteet löytyvät seuraavasta osoitteesta: https://peda.net/laukaa/pops/luku13/13-4_oppiaineet





ARVIOINTI
Näiden kriteerien tarkoituksena on yhtenäistää koulun arviointia. Suoritukset arvioidaan suhteessa oppilaiden kehitystasoon ja opetussuunnitelman tavoitteisiin. Yleiset kriteerit kuvaavat oppilaan opintomenestystä sanallisessa arvioinnissa. Työskentelytaidot arvioidaan osana oppiaineen arviointia. Nämä kriteerit esitellään oppilaille ja heidän huoltajilleen lukuvuoden alussa.
Osaat kiitettävästi
· Oppilas on saavuttanut oppiaineen keskeiset tavoitteet kiitettävästi ja pystyy yleensä hyödyntämään ja soveltamaan oppimaansa töissään ja tehtävissään. Hän työskentelee oma-aloitteisesti ja itsenäisesti. Hän suoriutuu hyvin tehtävistään ja osallistuu aktiivisesti oppituntien kulkuun. Hän on kiinnostunut oppiaineesta.
Osaat hyvin
· Oppilas on saavuttanut oppiaineen keskeiset tavoitteet ja pystyy usein hyödyntämään oppimaansa töissään ja tehtävissään. Hän työskentelee yleensä itsenäisesti ja vastuullisesti. Hän tekee työnsä hyvin ja osallistuu oppituntien kulkuun rakentavasti.
Osaat kohtalaisesti
· Oppilas on saavuttanut oppiaineen keskeiset tavoitteet osittain tai puutteellisesti, mutta hän pystyy ajoittain hyödyntämään oppimaansa töissään ja tehtävissään. Hän selviytyy perustehtävistä kohtalaisesti tai niissä on vaikeuksia. Hänen työskentelynsä on ajoittain vaihtelevaa ja passiivista.
Tarvitset harjoitusta
· Oppilas on saavuttanut vain joitakin oppiaineen keskeisistä tavoitteista. Hänen työskentelynsä on erittäin passiivista ja hänen on vaikea selviytyä perustehtävistä. Hän osallistuu oppituntein kulkuun vain harvoin ja asenne koulutyöhön on melko kielteinen.
Hylätty
· Oppilaan työskentely on heikkoa ja tuesta huolimatta hän ei ole saavuttanut oppiaineen keskeisiä tavoitteita. Oppilas on erittäin passiivinen ja suhtautuu välinpitämättömästi tai kielteisesti koulutyöhön. Hän ei selviydy perustehtävistä.
· Vuosiluokan oppimäärään sisältyvät opinnot hyväksytysti suorittanut oppilas siirtyy seuraavalle luokalle. Jos oppilaalla ei ole hyväksyttyä suoritusta jostakin aineesta, varataan hänelle mahdollisuus lukuvuoden päätyttyä osoittaa saavuttaneensa hyväksytyt tiedot ja taidot hylätyssä aineessa. Mikäli oppilas ei ole suorittanut opintoja hyväksytysti tai jos se on yleisen koulumenestyksen vuoksi tarkoituksenmukaista, oppilas voidaan jättää luokalle. Oppilaan huoltaja voi tehdä esityksen oppilaan jättämisestä yleisen koulumenestyksen vuoksi vuosiluokalle.

